stanford-oval/wikipedia huggingface dataset:
ליגת הצדק האפל

| --- | --- |

עטיפת החוברת Justice League Dark #5 ממרץ 2012, אמנות מאת ריאן סוק.
 סוג:  קבוצת גיבורי-על
 הוצאה לאור:  DC קומיקס
 הופעה ראשונה:  Justice League Dark #1 (ספטמבר 2011)
 יוצרים:  פיטר מיליגן מיקל ג'אנין
 מידע
 סטטוס:  פעיל
 חברוּת בקבוצה:  וונדר וומן (מנהיגה) זטאנה ג'ון קונסטנטין היצור מן הביצה דוקטור פיית אדם-עטלף בלש שימפנזה
 חברוּּת לשעבר בקבוצה:  דדמן מאדאם קסנדו פנטום סטריינג'ר דוקטור מיסט מיינדוורפ אמתיסט שייד, האיש המשתנה אורכידיאה שחורה אחות הגיהנום אנדרו בנט זוריאל פרנקנשטיין
 דמויות קשורות
 אויבים:  פליקס פאוסט 
 
ליגת הצדק האפל (באנגלית: Justice League Dark) היא קבוצה בדיונית של גיבורים על-טבעיים המופיעה בחוברות קומיקס ביקום DC קומיקס. הקבוצה הופיעה לראשונה באתחול המחודש שנעשה ליקום DC לאחר אירועי פלאשפוינט, בחוברת Justice League Dark #1 מספטמבר 2011, ונוצרה על ידי הכותב פיטר מיליגן והמאייר מיקל ג'אנין. החל מהחוברת התשיעית, הכותב ג'ף למיר הצטרף ככותב ראשי.
סדרת הקומיקס מקבצת יחדיו מספר דמויות היישר מיקום ורטיגו, חותם מבית DC קומיקס, העוסקות בפעילות על-טבעית ואשר טיבם הוא אפל יותר מאשר קבוצת ליגת הצדק המקורית. מבין הדמויות נמנים ג'ון קונסטנטין, זטאנה, דדמן, מאדאם קסנדו, אורכידאה שחורה, אמתיסט ואנדרו בנט.
סדרת הרפתקאותיהם של חברי הקבוצה החלה במיני סדרה בת שלושה חלקים בשם "החיפוש אחר היצור מן הביצה", אשר עקבה אחר מאורעות היום הבהיר ביותר משנים 2010–2011. במיני סדרה זו, ג'ון קונסטנטין עורך חיפוש אחר אלק הולאנד, היצור מן הביצה אשר חזר לחיים, ועזרו לו בחיפושיו סופרמן, באטמן וזטאנה. המיני סדרה העוקבת, "השבעה הסודיים", נכתבה על ידי מיליגן כחלק מאירועי הקרוסאובר "פלאשפוינט" אשר הביאו לאתחול יקום DC. מיני סדרה זו כללה את הדמויות מכשפת ושייד, האיש המשתנה, וכן הציגה דמות חדשה בשם מיינדוורפ.
עיבודים למדיות אחרות

לקבוצה יצא עיבוד לאנימציה בשם ליגת הצדק האפל, הסרט שוחרר ב-24 בינואר 2017 כחלק מיקום האנימציה של DC קומיקס.
הבמאי גיירמו דל טורו הודיע בריאיון לתקשורת כי הוא עובד על עיבוד קולנועי לסדרת הקומיקס, וכי הוא שכר תסריטאי לעבוד על תסריט, אך ממתין לאישור מאולפני האחים וורנר ומחברת DC קומיקס. בין החברים המרכיבים את הקבוצה נמנים ג'ון קונסטנטין, הספקטר, היצור מן הביצה, זטאנה, פנטום סטריינג'ר ודדמן בין היתר. בדצמבר 2014, דל טורו ציין כי כתיבת התסריט הסתיימה ורמז כי ייתכן והסרט יהווה חלק מהיקום הקולנועי של DC. באוגוסט 2016, דאג ליימן נשכר לביים את הסרט, וזאת כאשר מייקל גיליו יכתוב את התסריט וכאשר סקוט רודין יפיק את הסרט.
דמויותיהם של היצור מן הביצה, מאדאם קסנדו ופנטום סטריינג'ר מופיעות בסדרת הרשת היצור מן הביצה.
ביבליוגרפיה

הסדרה יצאה בשלושה אוגדנים המכילים את חוברות הקומיקס שיצאו עד כה:
Justice League Dark Vol. 1: In the Dark - ליגת הצדק האפל, כרך ראשון: בצללים (חוברות 1–6).
Justice League Dark Vol. 2: The Books of Magic - ליגת הצדק האפל, כרך שני: ספרי הקסם (חוברות 7–13, חוברת ספיישל מספר 0 + חוברת שנתית).
I, Vampire Vol. 2: Rise of the Vampires - אני, ערפד, כרך שני: עליית הערפדים (חוברות 7-8; אני, ערפד 7–12).
Justice League Dark Vol.3: The Death of Magic - ליגת הצדק האפל, כרך שלישי: מות הקסם (חוברות 14–19).
Forever Evil: Blight - רוע נצחי: שידפון (חוברות 24-29; קונסטנטין 9-12; שילוש החטא: פנדורה 6-9; שילוש החטא: פנטום סטריינג'ר 14–17)
Justice League Dark Vol. 4: The Birth of Evil - ליגת הצדק האפל, כרך רביעי: לידתו של הרוע (חוברות 22–29)
Justice League Dark Vol. 5: Paradise Lost - ליגת הצדק האפל, כרך חמישי: גן עדן אבוד (חוברות 30-34; ליגת הצדק האפל: קץ העתיד #1)
ראו גם

ליגת הצדק - קבוצת גיבורי העל המקורית עליה מבוססת ליגת הצדק האפל
Shadowpact - קבוצה בדיונית של קוסמים אשר לחמה נגד הספקטר, שנדחף לכדי שיגעון במהלך המיני סדרה "יום הנקמה"
האוונג'רס האפלים - קבוצה דומה של חברת מארוול קומיקס המתחרה
הערות שוליים

↑  The Search for Swamp Thing #1-3, June-August 2011
↑  Flashpoint: Secret Seven #1, August 2011
↑  משמועה למציאות: ליגת הצדק האפל, באתר sratim.co.il
↑  Guillermo del Toro Talks Dark Universe, His DC Comics Supernatural Heroes Movie
↑  Exclusive: Guillermo del Toro updates on Justice League Dark movie
↑  Guillermo del Toro Talks THE STRAIN Season 2, What He’s Directing Himself, FRANKENSTEIN, DARK UNIVERSE, and More, Perri Nemiroff, December 1st 2014
↑  http://variety.com/2016/film/news/doug-liman-justice-league-dark-dc-warner-bros-1201838857/
דיספלזיה של השחלה

דיספלזיה של השחלה (באנגלית: Ovarian Dysplasia) היא התפתחות לא תקינה (דיספלזיה - בעברית: פרע התפתחות) של רקמת השחלה.
שינוי במורפולוגיה של רקמת השחלה

ברוב המקרים הדיספלזיה היא של הרקמה האפיתליאלית של השחלה, אשר ב-90% מן המקרים, סרטן השחלה נובע מרקמה זו (שנחשבת גם כשלב מקדים של סרטן השחלה).
במסגרת הגינקולוגיה – הדיספלזיה השכיחה ביותר היא של צוואר הרחם (cervical dysplasia), שנחשבת שלב מקדים (פרה-סרטני) של סרטן צוואר הרחם.
ידוע שסרטן השחלה הוא אגרסיבי ביותר – הגורם הראשון למוות בתחום מחלת הסרטן בגינקולוגיה. גילוי מאוחר (כאשר הסרטן התפשט כבר לאזור האגן ושלח גרורות), כמו גם אמצעי אבחון מוגבלים (בעיקר שימוש בסמני הגידול), הם הסיבה העיקרית לקטלניות המחלה.
כלי אבחון של סרטן השחלה

אבחון מיקרוסקופי של שינויים ברקמה האפיתלילית של השחלה – תחת מונח " דיספלזיה", נראה היום הדרך לגילוי מוקדם של המחלה הקטלנית הזו.
סימנים קליניים

אין סימנים קליניים לדיספלזיה של השחלות. מדובר בשינוי מיקרוסקופי בלבד, ומפני שאין סימנים קליניים, יש להגדיר קבוצות סיכון.
קבוצות סיכון

המונח הופיע בפעם הראשונה ב-1984 בעבודות של GUSBERG & DELIGLISH בהן תוארה פגיעה מיקרוסקופית בשכבה האפיתליאלית של שחלות שהוצאו אלקטיבית, בגלל נשאות של גנים BRCA2 BRCA1, שידועים כגורם סיכון לסרטן השחלה. לפי מחקרים שבוצעו לאחרונה, נשאות של
מוטציות אלו (מסוג BRCA), עלולות להגדיל את הסיכוי להתפתחות של סרטן השחלה, בעוד כ-40%.
היום, לאחר התפתחות רבה בתחום אולטרה-סאונד של השחלות: (ovarian ultrasonography) ושיטות כירורגיות פחות פולשניות (laparoscopy) המאפשרות גישה קלה יותר לשחלות.
ישנה דרך לשלב ביופסיה של השחלה עם בירור גנטי מולקולרי כדי לאבחן אוכלוסיית נשים בסיכון – וכך להוציא שחלות כטיפול מונע (prophylactic oophorectomy).
הסיכוי של אישה לחלות בסרטן השחלה גובר כאשר היא בעלת רקע משפחתי הכולל תחלואה בסרטן השחלה. נשים יהודיות ממוצא אשכנזי שהן בעלות רקע משפחתי הכולל תחלואה בסרטן השחלה, הן בעלות סיכון גבוה אף יותר לחלות בסרטן השחלה, כאשר יש להן סיכוי גדול יותר להיות
בעלות סט גנטי חיובי: (BRCA1ּ, BRCA 2). מדובר בנשים בקבוצת סיכון, שכאשר מבצעים עליהן הוצאה פרופילקטית (מניעתית) של השחלות שלהן ובירור מיקרוסקופי של אותן שחלות, ניתן לגלות סימנים של דיספלזיה.
לדוגמה: מתוך 54 נשים אשכנזיות שעברו הוצאה פרופילקטית (מניעתית) של השחלות שלהן, בעקבות הרקע המשפחתי שלהן, נמצא כי 80% מהן היו בעלות המוטציה הגנטית שתוארה, ומתוכן, 77% היו בעלות דיספלזיה של השחלות.
טיפול

לכן, יש היום קונצנזוס לגבי הוצאה פרופילקטית של השחלות בנשים עם סיכון גבוה, כשיטת הטיפול היחידה למניעת סרטן השחלות.
אבחנה ופתולוגיה

תחת מיקרוסקופ, תראה הדיספלזיה כהתפתחות מרובה של תאים "צעירים" על חשבון של התאים ה"מבוגרים" התקינים, מצב שמשנה את צורת הרקמה. תחת אולטראסאונד השחלה תראה תקינה, השינוי מופיע רק בבדיקת מיקרוסקופית.
הסיכוי של דיספלזיה להפוך לסרטן קשור ל"דרגת" הדיספלזיה- לשלב מתקדם ישנו סיכוי גבוה להתפתח לסרטן : במצב כזה, התאים מאבדים יכולת להגיע "לבגרות" ונשארים "צעירים", וכמו כן מתרבים ללא שליטה. שלב זה נקרא- "carcinoma in situ" – התפתחות מקומית (לא פולשנית) בניגוד
לשלב: "invasive cancer"– (פולשני) של סרטן בגבול בין מיקרוסקופיה לסימנים חיצוניים.
סרטן השחלה מתפתח בצורה שקטה כמעט ללא סימנים קליניים עד למצב מתקדם (סרטן פולשני) כאשר הטיפול כמעט שלא עוזר, והמחלה היא קטלנית ברוב הגדול של המקרים. לכן גילוי מוקדם בשלב של דיספלזיה, הוא מהפכני ויכול להציל הרבה נשים בסיכון.
לאורך השנים – הצטרפו לקבוצות בסיכון גם אלה שעברו מספר טיפולי פוריות מסוג IVF (הפריה חוץ גופית). ייתכן שהמנגנון של דיספלזיה שונה כתוצאה מפגיעה גנטית, נוצר קשר בין אי-פוריות, דיספלזיה וסרטן.
סיכום

בעקבות התפתחות "שקטה" של סרטן השחלה עד השלבים הקטלניים, בעקבות שיעורי התמותה הגבוהים ביותר בקרב כל סוגי הסרטן הגינקולוגי ובעקבות כלי אבחון מועטים ולא יעילים (סימנים ביולוגים ובדיקות הדמיה אינם כלי אבחון יעילים), גילוי מוקדם של סרטן השחלות הוא הצעד
החשוב ביותר למניעת התפתחות סרטן השחלה.
הגדרת "נשים בסיכון" - הגדרה של קבוצה מסוימת כקבוצת סיכון נקבעת לפי מספר משתנים: גנטיקה, רקע משפחתי מבחינת תחלואה, מוצא וגורמים חיצוניים. הוצאה פרופילקטית של השחלות, היא הכלי הטיפולי היחיד כיום כדי למנוע סרטן שחלה. זיהוי דיספלזיה (באמצעות בדיקה
מיקרוסקופית של שחלה שנראית "תקינה") אצל נשים בסיכון, היא אומנם בדיקה לא פשוטה, אך היא עדיין כלי יעיל שדורש מעקב הדוק, שבהמשך, עשוי להוביל להחלטה להוציא את השחלות.
ראו גם

דיספלזיה
סרטן השחלה
סרטן צוואר הרחם
שחלה
לקריאה נוספת

, Page 291 By Ancel Blaustein, Robert J. Kurman.2002
 edited by Albert Altchek, Liane Deligdisch, Nathan Kase. 2003
הערות שוליים

↑  Brewer MA, Johnson K, Follen M, et al. Prevention of ovarian cancer: intraepithelial neoplasia. Clin Cancer Res. 2003;9(1):20-30.
↑  Deliglisch et.al : Ovarian Dysplasia in Epithelial Inclusion Cysts – A Morphometric approach using Neural Networks : Cancer, September 15. 1995, vol 76/ no 6
↑  Ford D, Easton DF, Bishop T, et al. Risk of cancer in BRCA 1 mutation carriers. Lancet. 1994;343:692-695.
↑  Finch A, Shaw P, Rosen B, et al. Clinical and pathologic findings of prophylactic salpingo-oophorectomies in 159 BRCA1 and BRCA2 carriers. Gynecol Oncol. 2006;100:58-64
1 2 3  Sclhosshauer P. et.al : Prophylactic Oophorectomy – A Morphologic and Immunohistochemical Study : Cancer, December 15.2003.vol 98/ no 12
1 2 3 4  Deligdisch L, Gil J, Kerner H, et al. Ovarian dysplasia in prophylactic oophorectomy specimens. Cancer. 1999;86:1544-1550
1 2  Gusberg SB, Deligdish L. Ovarian dysplasia, a study of identical twins. Cancer. 1984;54:1-4.
1 2  Nieto JJ, Crow J, Sundaresan M, et al. Ovarian epithelial dysplasia in relation to ovulation induction and nulliparity. Gynecol Oncol. 2001;82:344-349
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הפיכה של תאים רגילים לתאים סרטניים, כאשר שלב הדיספלזיה הוא אחד לפני השלב הסרטני.
תא מטונטי, העובר הפיכה לתא סרטני פולשני (חודר לרקמות)
Watchmen

| --- | --- |

כריכת האוגדן של Watchmen משנת 1986, אמנות מאת דייב גיבונס.
 מידע קומיקס
 יוצר:  אלן מור
 סוגה:  רומן גרפי
 תקופת פרסום מקורית:  ספטמבר 1986 – אוקטובר 1987 (כשנה)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  DC קומיקס 
 מספר החוברות:  12
 מספר הספרים:  1
 אתר רשמי
 
Watchmen (בעברית: "השומרים", "משגיחים",[דרוש מקור]" או "אנשי השעון"[דרוש מקור]) היא מיני-סדרת קומיקס בת 12 חלקים מאת הכותב אלן מור, המאייר דייב גיבונס והצובע ג'ון היגינס. הסדרה פורסמה במקור על ידי הוצאת DC קומיקס בין ספטמבר 1986 עד לאוקטובר 1987. בשנת 1995 יצאה לראשונה לשווקים מהדורת האוגדן של הסדרה. הקונספט של הסדרה התגבש בעקבות ההצעה של אלן מור אשר הוגשה בפני DC קומיקס לפיה עלילת הסדרה תתמקד במספר גיבורי-על אותם רכשה החברה מחברת "Charlton Comics". אף על פי כן, לאחר שבהמשך התברר כי הצעתו של מור לא תאפשר שימוש בדמויות בסיפורים נוספים בעתיד, העורך דיק ג'ורדאנו שכנע את אלן מור ליצור דמויות חדשות במקום זאת.
מור השתמש בעלילת הסדרה כאמצעי לשקף את החרדות העכשוויות של החברה ועל מנת להעביר ביקורת על הקונספט של גיבורי-על. עלילת הסדרה מתרחשת בהיסטוריה חלופית בה גיבורי העל פרצו בשנות ה-40 ושנות ה-60 של המאה ה-20, השתתפו באופן פעיל במלחמת העולם השנייה, נלחמו בפשע וסייעו לארצות הברית לנצח במלחמת וייטנאם. אף על פי כן, גיבורי העל בעולם הסדרה אינם גיבורי על טיפוסיים ואף פגעו בחפים מפשע, או לא מנעו פגיעה בהם. בעקבות כך, נחקק חוק האוסר על פעילות גיבורי-על במסכות אשר גרם לכך שרבים מגיבורי העל פרשו. עלילת הסדרה מתרחשת בשנת 1985 על רקע המלחמה הקרה שמאיימת להתלקח בין ברית המועצות וארצות הברית לכדי מלחמה גרעינית ומתמקדת בגיבור העל רורשאך אשר חוקר את הרצחו של גיבור העל "הקומיקאי".
דמותו של רורשאך מדורגת במקום ה-16 ברשימת מאה גיבורי העל הגדולים, לפי אתר IGN וכן במקום ה-16 ברשימת 50 דמויות הקומיקס הגדולות של כל הזמנים לפי מגזין אמפייר. דמותו של הנבל אוזימנדיאס מדורגת במקום ה-21 ברשימת מאה נבלי-העל הגדולים של כל הזמנים.
המיני-סדרה נאגדה בהמשך לרומן גרפי, שזכה בפרס ה-Comics Buyer's Guide של שנת 1987 לסיפור הקומיקס הפופולרי ביותר. חנות הספרים "Forbidden Planet" מיקמה את האוגדן במקום השני ברשימת 50 הרומנים הגרפיים הטובים ביותר שלה. במרץ 2009 יצא לאקרנים העיבוד הקולנועי לסדרה, ובאוקטובר 2019 החלה רשת HBO בשידור העיבוד הטלוויזיוני לסדרה.
הדמויות הראשיות

אדוארד בלייק/הקומיקאי – נרצח בתחילת עלילת הרומן. דמותו מופיעה לכל אורך עלילת הסדרה בפלאשבקים וכמו כן צדדים שונים של אישיותו נחשפים לאורך העלילה על ידי דמויות הסדרה. הוא מציג עצמו כבבואה או כבדיחה שחורה על החברה האמריקאית.
ד"ר ג'ון אוסטרמן/דוקטור מנהטן – כתוצאה מתאונה אשר התרחשה בשנת 1959 במתקן מחקר, המדען ג'ון אוסטרמן הפך לעל-אדם בעל יכולת שליטה במרחב ובחומרים, ובעל הבנה של הזמן. דוקטור מנהטן התברג במערכת הביטחון האמריקנית והיווה גורם מפתח בניצחון ארצו במלחמת וייטנאם. דוקטור מנהטן עובד בהווה עבור ממשלת ארצות הברית. דמותו מבוססת על קפטן אטום.
דניאל דרייברג/ינשוף הלילה השני – גיבור על לשעבר אשר מוכר בתור "ינשוף הלילה". דן הוא בנו של בנקאי אשר ירש את הונו של אביו. הוא החליט לעסוק במלחמה בפשע במקום ללכת בעקבות אביו. הוא הקדיש את זמנו וממונו לפיתוח טכנולוגיות מתקדמות אשר משמשות את הגיבורים. המודוס אופרנדי של ינשוף הלילה דומה לזה של באטמן.
אדריאן וייט/אוזימנדיאס – גיבור על לשעבר אשר מוכר בתור "אוזימנדיאס", שמו היווני של רעמסס השני ומתייחס לפואמה המפורסמת אוזימנדיאס. הוא שואב את השראתו מאלכסנדר הגדול ומרעמסס השני. לאחר שפרש הקדיש את מלוא מרצו בחברה שלו אשר מנסה למצוא תחליף לדלקים מוצקים מתוך כוונה למנוע את התפרצות המלחמה הקרה בדרך זו. וייט נחשב, ועל כן גם מכונה "האדם החכם בעולם".
וולטר קובאץ'/רורשאך – מקבל את שמו ממסכתו, הנושאת כתמי דיו משתנים הדומים לכתמי רורשאך. גיבור על אשר המשיך להילחם בפשע על אף שגיבורי העל הוצאו אל מחוץ לחוק. רורשאך נולד לאם זונה שהתחרטה בגלוי על שלא הפילה. בעבר רורשאך חקר מקרה של חטיפה של ילדה קטנה. החקירה הובילה אותו לגבר שביתר את גופתה והאכיל את הכלבים שלו בילדה. רורשאך לא מצליח לשלוט בזעמו, כשהוא קולט שמשהו ממש לא בסדר עם המין האנושי, ורוצח את הגבר באכזריות. רורשאך הוא אלים ואינו בוחל באמצעים בחקירותיו. מרבית הסיפור מסופר דרך עיניו באמצעות רישומיו ביומנו. דמותו מבוססת על גיבור-העל השאלה.
לורי ג'וספזיק/סילק ספקטר – בתה הבכורה וממשיכת דרכה של "סילק ספקטר". הייתה חברה של דוקטור מנהטן במשך שנים ובהמשך היא נוטשת אותו לטובת דן. מבוססת על גיבורות כהקנרית השחורה ופנטום ליידי.
ראו גם

השומרים (סרט)
השומרים (סדרת טלוויזיה)
הערות שוליים

↑  "מי משגיח על המשגיחים?"
↑  אין להתעלם מאפשרות תרגום זה. סמל השעון חוזר בכל פרק, ומדגיש את נושאים כגון זיכרונות, סגירת מעגל, דטרמיניזם, שעון יום הדין, עתיד שחור ומוות.
↑  Top 100 Comic Book Heroes: #16 - Rorschach
↑  The 50 Greatest Comic Book Characters: #16 - Rorschach
↑  Top 100 Comic Book Villains of All Time: #21 - Ozymandias
↑  CBG FAN AWARD WINNERS 1982-PRESENT
↑  50 Best Of The Best Graphic Novels, forbiddenplanet.com
היפוך רחם

| --- | --- |
 תחום:  מיילדות 
 קישורים ומאגרי מידע
 MeSH:  D019687
 סיווגים
 ICD-11:  JB0A.2 
 
היפוך רחם הוא מצב מיילדותי נדיר שבו הפונדוס חודר אל תוך חלל הרחם. היפוך רחם מופיע לרוב בשלב השלישי של הלידה לאחר יציאת השיליה אך קיים גם היפוך רחמי מאוחר יותר. השכיחות המדווחת היא 1/2000 לידות בארצות הברית ו-1/20,000 לידות באירופה. ב-15% מהמקרים עלול להתרחש מוות אימהי. הסימפטום העיקרי להיפוך רחם הוא דימום מופרז אך קיימים סימפטומים נוספים שיכולים להתרחש כגון כאבים ברחם ובאגן, סימני הלם מוקדם, והתמוטטות הלב וכלי הדם.
היפוך רחם מסווג לפי דרגות חומרה ולפי זמנים > סיווג לפי דרגות

בדרגה ראשונה של היפוך רחם ישנה יציאה חלקית של הפונדוס אל חלל הרחם.
בדרגה השנייה החלק הפנימי של הפונדוס עובר דרך צוואר הרחם לנרתיק.
בשלב השלישי ישנה צניחה מלאה של הרחם לצוואר הרחם.
בשלב הרביעי ישנה יציאה של הרחם והנרתיק יחד החוצה.
היפוך רחם מסווג לפי דרגות חומרה ולפי זמנים > בסיווג לפי זמנים

חריפה - תוך 24 שעות מהלידה.
תת-חריפה - בין 24 שעות לאחר הלידה ועד ל-4 שבועות
כרונית - חודש לאחר הלידה.
סיבות להיפוך רחם

שתי הסיבות השכיחות להיפוך רחם הן:
ניהול כושל של השלב השלישי - משיכה מופרזת של חבל הטבור בטרם היפרדות השליה.
לחץ פונדלי על הרחם.
טרם הוכח קשר ישיר בין היפוך הרחם לניהול האקטיבי של השלב השלישי בלידה.
גורמי סיכון

גורמי סיכון הקשורים לסיבוך זה הם: רחם גדול, לידה חטופה (מהירה), מומים מולדים של הרחם, שאריות שליה, חבל טבור קצר, שימוש בתרופות מרפות רחם והוצאה ידנית של השליה.
אבחון

האבחון הקליני של היפוך הרחם משתנה בהתאם לזמן ולדרגת החומרה. היפוך רחם חלקי יכול להתבטא בתסמינים קלים והיפוך רחם מלא יתבטא בדימום חד, בחוסר יכולת לחוש את הפונדוס דרך הבטן, בכאבים באגן וחוסר יציבות המודינמית. היפוך הרחם יכול להתרחש לפני היפרדות השליה או אחריה. האבחנה נעשית על ידי בדיקה ידנית של היולדת בה ניתן לחוש את הפונדוס בחלקו התחתון של הרחם או לראותו מחוץ לנרתיק. בדיקת אולטרסאונד נעשית במטרה לאשר את האבחנה במידה והבדיקה הקלינית אינה ברורה.
דרכי טיפול

לאחר האבחנה, הטיפול בהיפוך רחם צריך להיעשות במהירות במטרה לשלוט בדימום, ולייצב את זרימת הדם בגוף. מתן תרופות מרפות שריר במטרה להרפות את הרחם וצוואר הרחם בעת הפעולה, החזרה מהירה של הרחם למקומו, וידוא הפעולה באולטרסאונד שהרחם הוחזר למקומו ובסיומה של הפעולה מתן תרופות מכווצות שריר.הטיפול המסורתי בהיפוך רחם נעשה בצורה ידנית. השיטה מכונה שיטת ג'ונסון או תמרון ג'ונסון, בה מחזירים חזרה את הרחם למקומו על ידי דחיפתו דרך הנרתיק וצוואר הרחם באמצעות הפעלת לחץ מכוון כלפי מעלה לכיוון הטבור. שיטה זו נחשבת יעילה בהחזרת הרחם ב-22%-43% מהמקרים. ככל שעובר הזמן בין היפוך הרחם לבין החזרתו כך יורדים הסיכויים להצלחה אשר מוסבר על ידי פיתול צוואר הרחם שגורם להיווצרות טבעת נוקשה אשר מקשה את החזרת הרחם למקומו.
עד לתחילת פעולה זו הרחם ואזור הנרתיק נעטפים בגזות עם מים סטריליים מחוממים. במידה והחזרה הידנית אינה מצליחה מתבצעת התערבות כירורגית. הגישה הכירורגית יכולה להיות על ידי פתיחה של הבטן או על ידי לפרסקופיה.
קיימות שתי טכניקות כירורגיות עיקריות. הראשונה היא טכניקת הנינגטון, שבה ממקמים מלחציים על הרצועה בכניסה לרחם ומושכים, ובו בזמן מפעילים משיכה בכיוון הנגדי דרך הנרתיק. זוהי טכניקה פשוטה ויש לה סיכוי נמוך לסיבוכים. במקרה שטכניקה זו נכשלת קיימת טכניקה נוספת על שם הולטיים. בטכניקה זו מתבצע חתך בחלק האחורי של הטבעת במטרה להגדיל את גודלה של הטבעת ולמקם מחדש את הרחם. בהתחשב בשכיחות הנמוכה של היפוך רחם, לא קיימים מספיק מחקרים או ניסויים כדי לבסס את שיעור ההצלחה של כל אחת מהטכניקות הנ"ל או להשוות ביניהן.
טכניקה נוספת משתמשת בלחץ הידרוסטטי כאשר השיטה הידנית לא עובדת וכאשר התנאים להתערבות כירורגים לא מתאימים. בשיטה זו ממקמים בלונים בנרתיק על מנת להגדיל את הלחץ הפונדוס כדי להחזיר את הרחם למצבו הראשוני.
קיימות טכניקות נוספות אך עדיין נדרשים מחקרים כדי לבדוק את יעילותם ובטיחותם ביניהן שימוש בוואקום כדי להפוך את הפונדוס או בלפרסקופיה.
ראו גם

הריון
רחם
לקריאה נוספת

Gabbe SG, Niebyl JR, Simpson JL, Landon MB, Galan HL, Jauniaux ERM, Driscoll DA, Berghella V, Grobman WA. OBSTETRICS: normal and problem pregnancies. Philadelphia: Elsevier: 2017.
הערות שוליים

1 2  Thaiam M, Mansour Niang M, Gueye L, Rachel Sarr F, Edouard Faye Dieme M, Lamine Clisse M. 'Puerperal uterine inversion managed by uterine balloon tamponade. Pan African Medical Lournal.' 2015: 27: 22.
1 2 3  קובו מ, גולן א. טיפול לפרוסקופי בעת היפוך של רחם. Israeli journal of ob/Gyne 2011: 73: 8.
1 2  3. SoleymaniMajd H, Pilsniak A, Reginald P. Recurrent uterine inversion: a novel treatment approach using SOS Bakri balloon. BJOG An International Journal of Obstetrics and Gynaecology 2009;116:999–1001.
1 2 3 4 5  Gabbe SG, Niebyl JR, Simpson JL, Landon MB, Galan HL, Jauniaux ERM, Driscoll DA, Berghella V, Grobman WA. OBSTETRICS: normal and problem pregnancies. Philadelphia: Elsevier: 2017.
1 2  Baskett TF, ACUTE UTERINE INVERSION: A REVIEW OF 40 CASES, JOGC: 2002: 24: 953-956.
1 2 3 4  Monteiro Leal RF, Mano Luz R, de Almeida JP, Duarte V, Matos L. 'Total and acute uterine inversion after delivery: a case report. JOURNAL OF MEDICAL CASE REPORTS'.2014: 8: 347.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הנצה

הנצה, (באנגלית: budding) היא תהליך בביולוגיה שלו משמעויות בשני עולמות: הראשונה, בהקשר רבייתי של בעלי חיים חסרי חוליות, והשנייה בהקשר חלוקת תאים ויצירת ממברנות ואברונים בתא החי.
הנצה היא צורת רבייה אל-זוויגית א-סימטרית במהלכה אורגניזם חדש צומח כמו ניצן בתהליך חלוקת תא באזור מסוים של האורגניזם ההורי. האורגניזם החדש נשאר מחובר לאורגניזם ממנו נוצר ונפרד ממנו כאשר מגיע לשלב הבוגר. כאשר הוא מתנתק, הוא מותיר אחריו רקמה צלקתית. משום שההתרבות היא אל-מינית, האורגניזם החדש שנוצר זהה בצורה מדויקת מבחינה גנטית להוריו.
אורגניזמים כדוגמת הידרה משתמשים בתאים בעלי יכולת התחדשות בתהליך ההנצה. בהידרה, ניצן מתפתח מצמיחה בשל חלוקת תאים חוזרנית באתר ספציפי אחד. ניצנים אלו מתפתחים לאינדיבידואלים קטנים וכשמגיעים לבגרות, מתנתקים מגוף ההורה ונהפכים לאינדיבידואלים חדשים.
הנצה פנימית או "אנדוגניה" היא תהליך אל-מיני של התרבות
המועדף על ידי טפילים כגון טוקסופלסמה גונדי Toxoplasma) gondii) והוא מערב תהליך בלתי-רגיל במהלכו שני תאי בת מיוצרים בתוך תא אם,
ולפני החלוקה הם מעכלים את תא האם.
אנדופוליגניה היא חלוקת התא לכמה אורגניזמים בבת אחת על ידי הנצה.
התרבות בבעלי חיים (חסרי חוליות)

בבעלי חיים רב-תאיים (מטאזואה), הצאצאים יכולים להתפתח כגידולים הנמצאים על ההורה. בעלי חיים המתרבים באופן זה כוללים אלמוגים, ספוגיים, תולעים שטוחות ולארוות.
הנצה אופיינית לבעלי חיים כמו הספוגיים ונבוביים. בשיטה זו צומח מעין ניצן על הנבוב וכשהוא מוכן לכך הוא ניתק מ"אמו" והופך עצמאי (כבהידרה), או שמתפתחת ממנו מושבה (כבאלמוגים).
לדוגמה, מדוזה יכולה להתרבות בצורה אל זוויגית באמצעות הנצה כאשר היא נמצאת בשלב הפוליפ שלה.
חלוקה תאית

חלק מהתאים מתפצלים בעזרת הנצה, לדוגמה סקרומציטים – זן השמר המשמש לאפייה ותסיסה. סופו של תהליך זה הוא בתא אם ותא בת קטן יותר.
כמו כן, בתא מתרחש מעבר ומבנה של אברונים וחומרים שונים בעזרת הנצה. חלק מהאברונים נעטפים בקרומים של אברונים מהם נוצרו כדוגמת הרשת אנדופלסמטית ומועברים בתוך בועית (וזיקולה) למקומות שונים בתא.
חלוקת מושבה

בסדרת הדבוראים (Hymenoptera) יש כמה דוגמאות ליצירת מושבה חדשה בתהליך של הנצה. במשפחת הדבורים המין אפיס דורסטה (Apis dorsata) עשוי באופן נדיר להתחלק בהנצה, התנהגות זו נצפתה בקרב קבוצה של "פועלות" שעזבו את הקן בו נולדו ויצרו קן חדש ליד הקודם. לעומת זאת, במשפחת הנמליים (Formicidae) המין נמלת האש הקטנה (Wasmannia auropunctata) במקומות לא אנדמיים, כלומר באזורים אליהם פלש, כמו בישראל, מושבה חדשה נוצרת תמיד בצורה של הנצה ולא בתהליך של מעוף כלולות.
וירולוגיה

בווירולוגיה, הנצה היא צורה של פיזור ויראלי בעזרתו נגיפים בעלי מעטפת רוכשים את המעטפת החיצונית שלהם בעזרת ממברנת התא המאחסן ממנו יוצאים על ידי תפיחה מהממברנה וסגירת הוויריון.
מיקרוביולוגיה

הנצה במיקרוביולוגיה קיימת בכמה קבוצות:
חיידקים בצורת L : חיידקים חסרי דופן שבהם החלוקה נעשית על ידי הנצה הכרוכה בהתהוות בליטות דקות על פני שטח הפנים של התא, המבצבצות, מתרחבות וניתקות מתא האם. בדרך זו נוצרים תאים חדשים. היעדר דופן התא בצורות L גורם לחלוקה בלתי מאורגנת המאפשרת יצירת תאים בגדלים שונים.
שמרים: הם פטריות חד תאיות. ההנצה מתרחשת על ידי חלוקת הגרעין והעברתו לבליטה ציטופלסמטית חיצונית.
בצמחים

הנצה היא התופעה בה ניצן יכול להינתק מהצמח הראשון ולהתפתח לצמח עצמאי חדש.
בחקלאות, הנצה מתייחסת לפעולת ההרכבה של צמח אחד על אחר.
ראו גם

קרום התא
נגיף
הערות שוליים

↑  Galapagos Species Checklist, Charles Darwin Foundation (באנגלית)
↑  Gertraud Kandler, Otto Kandler, Oskar Huber, Untersuchungen über die Morphologie und die Vermehrung der pleuropneumonieähnlichen Organismen und der L-Phase der Bakterien: II. Elektronenmikroskopische Untersuchungen, Archiv für Mikrobiologie 21, 1954-06, עמ' 202–216 doi: 10.1007/BF01816379
| --- | --- |
בקרת זהויות :  NLI: 987007563767205171  GND: 4297226-7  LCCN: sh97003532
הסכם אוסלו ב'

מפה רשמית של השלב הראשון של "הסכם הביניים", שטחי A ו-B (כאשר C מוגדר כיתר הגדה המערבית)
הסכם ביניים ישראלי - פלסטיני בדבר הגדה המערבית ורצועת עזה, הידוע בכינויו הסכם אוסלו ב' היה הסכם מרכזי בתהליך השלום הישראלי-פלסטיני, שנחתם ב-28 בספטמבר 1995. ההסכם עסק בהקמת ממשל עצמי זמני פלסטיני והוביל לחלוקת יהודה ושומרון לאזורים A, B ו-C, בהם ניתנו לרשות הפלסטינית סמכויות מוגבלות באזורים A ו-B. בנוסף, ההסכם הכין את הקרקע למשא ומתן עתידי על הסדר קבע, בהתאם להחלטות מועצת הביטחון 242 ו-338. מכיוון שהוא נחתם בטאבה, מצרים, הוא נקרא לפעמים הסכם טאבה.
בעוד הסכם אוסלו הראשון שנחתם ב-13 בספטמבר 1993 סיפקה מסגרת רחבה, אך אוסלו ב' התמקד בהסדרים טריטוריאליים קונקרטיים, הציג את מערכת הבחירות הפלסטינית, והתווה אוטונומיה פלסטינית מוגבלת, כשנושא הריבונות על הקרקע נותר לניהול משא ומתן בשלב מאוחר יותר.
רקע

במסגרת תהליך השלום שהחל במדריד ב-1991, הצדדים מאשרים את מחויבותם לסיים את הסכסוך ארוך השנים ולחיות בשלום, בכבוד הדדי וביטחון. הם מכירים בזכויות ההדדיות ובשאיפה להסדר שלום צודק ובר-קיימא. המטרה המרכזית של המשא ומתן היא הקמת רשות פלסטינית לממשל עצמי זמני בגדה המערבית וברצועת עזה, שתהווה בסיס להסדר קבע בהתאם להחלטות מועצת הביטחון 242 ו-338. ההסכם מדגיש את הצורך בבחירות דמוקרטיות בקרב העם הפלסטיני ואת הקמת מוסדות שלטון פלסטיניים. בנוסף, הצדדים מתחייבים לפעול במשותף נגד אלימות וטרור.